เชือดที่ปรึกษาบกพร่องหน้าที่ภาคทัณฑ์3ปี
ก.ล.ต. เชือดที่ปรึกษาการเงิน &#8220;วีรวัฑฒ์ ศรีวรรธนะ&#8221; บกพร่องในหน้าที่ ภาคทัณฑ์ 3 ปี
11 ส.ค. 2554

ก.ล.ต. เชือดที่ปรึกษาการเงิน “วีรวัฑฒ์ ศรีวรรธนะ” บกพร่องในหน้าที่ ภาคทัณฑ์ 3 ปี 
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่า ก.ล.ต. ได้สั่งภาคทัณฑ์นายวีรวัฑฒ์ ศรีวรรธนะ ผู้ควบคุมการปฏิบัติงานที่ปรึกษาการเงิน บริษัทหลักทรัพย์ สินเอเซีย เนื่องจากบกพร่องในการปฏิบัติหน้าที่เป็นที่ปรึกษาการเงินให้กับบริษัทแห่งหนึ่ง (ผู้ขออนุญาต) ในการออกและเสนอขายหุ้นต่อประชาชน (IPO) 
สำหรับการภาคทัณฑ์ให้คะแนนความผิดสะสม 3 คะแนน และบันทึกข้อมูลการปฏิบัติหน้าที่บกพร่องไว้เป็นระยะเวลา 3 ปี ตั้งแต่วันที่ 21 มิ.ย. 2554
ความบกพร่องในหน้าที่ของนายวีรวัฑฒ์ระหว่างการปฏิบัติหน้าที่อยู่ บล.สินเอเซีย คือ บกพร่องการเปิดเผยข้อมูล อาจทำให้ผู้ลงทุนสำคัญผิดได้ 
ทั้งนี้สำนักงาน ก.ล.ต.แจ้งเพียงว่ามีรายได้จากคู่ค้ารายใหญ่ 6 ราย หรือ 49% ของรายได้ ทั้งที่มีคู่ค้ารายเดียว สร้างรายได้ 30% บกพร่องในการตรวจสอบ โดยไม่ทำ Due Diligence 
นอกจากนั้น ยังรายงานข้อมูลเกี่ยวกับความสามารถในการชำระหนี้ของลูกหนี้รายใหญ่ ความสามารถในการชำระหนี้ของคู่ค้า การจ่ายค่าเช่าล่วงหน้าเป็นเวลานานให้กับบริษัทแห่งหนึ่ง และการรับความช่วยเหลือทางการเงินจากบริษัทที่เกี่ยวข้อง